Contents

# གནད་སྡུད་གཞི་རྟེན་གྱི་ཀེར་ཐིག་ཚུ་བཙུགས།

རྟགས་བཀལ་ཡོད་པའི་དྲན་ཐོའི་ས་སྒོ་ཚུ་ཆ་མཉམ་ ད་ལྟོའི་ཡིག་ཆ་ནང་སྦེ་འོད་རྟགས་གནས་ས་ལུ་ བཙུགསཔ་ཨིན། ངོས་པར་འདི་ ད་ལྟོའི་ཡིག་ཆ་འདི་ཚིག་ཡིག་ཡིག་ཆ་ ཡང་ན་ ཤོག་ཁྲམ་ཅིག་ཨིན་པ་ཅིན་རྐྱངམ་ཅིག་ མཐོང་ཚུགས།

གནད་སྡུད་ལས་ཚིག་ཡིག་ལུ།

གནད་སྡུད་འབྱུང་ཁུངས་བརའུ་ཟར་ནང་ ཁྱོད་ཀྱིས་ཡིག་ཆ་ནང་བཙུགས་ནི་ཨིན་པའི་དྲན་ཐོ་སེལ་འཐུ་འབད་ཞིནམ་ལས་ གནད་སྡུད་ལས་ཚིག་ཡིག་ལུ་ ངོས་པར་གུ་ཨེབ་གཏང་འབད། དྲན་ཐོ་འདི་ ཐིག་ཁྲམ་ཀེར་ཐིག་ཅིག་ནང་འདྲ་བཤུས་བརྐྱབས་ཡོད་པའི་དྲན་ཐོ་ས་སྒོ་རེ་རེ་བཞིན་གྱི་ནང་དོན་ཚུ་དང་གཅིག་ཁར་ འོད་རྟགས་གནས་སའི་ཡིག་ཆ་ནང་ལུ་བཙུགས་ནུག དེ་མ་ཚད་ཁྱོད་ཀྱིས་ དྲན་ཐོ་སྣ་ཚོགས་སེལ་འཐུ་འབད་ཚུགས་པའི་ཁར་ གནད་སྡུད་ལས་ཚིག་ཡིག་ལུ་ ངོས་པར་ལུ་ཨེབ་གཏང་འབད་ཐོག་ལས་ དེ་ཚུ་ཡིག་ཆ་ནང་ལུ་གནས་སོར་གཏང་ཚུགས། ད་ལས་ཕར་ དྲན་ཐོ་རེ་རེ་བཞིན་དུ་ གྲལ་ཐིག་གསརཔ་ཅིག་ནང་ལུ་ འབྲི་འོང་།

གནད་སྡུད་འབྱུང་ཁུངས་ཀྱི་བརའུ་ཟར་ནང་ལུ་ ཁྱོད་ཀྱིས་ཡིག་ཆ་ནང་བཙུགས་ནི་ཨིན་མི་དྲན་ཐོ་ཚུ་སེལ་འཐུ་འབད་ཞིནམ་ལས་ གནད་སྡུད་ལས་ཚིག་ཡིག་ལུ་ ངོས་པར་ལུ་ཨེབ་གཏང་འབད་ ཡང་ན་ ཡིག་ཆ་ནང་ལུ་ གནད་སྡུད་འབྱུང་ཁུངས་ཀྱི་བརའུ་ཟར་ནང་ལས་ གནད་སྡུད་འདི་འདྲུད་ དེ་ལས་བཀོག་བཞག འ་ནི་གིས་ གནད་སྡུད་འབྱུང་ཁུངས་ཀྱི་ཀེར་ཐིག་བཙུགས་ ཌའི་ལོག་ཁ་ཕྱེཝ་ཨིན། གནད་སྡུད་འདི་ ཐིག་ཁྲམ་དང་ ས་སྒོ་ཚུ་ ཡང་ན་ ཚིག་ཡིག་ སྦེ་ བཙུགས་དགོཔ་ཨིན་ན་མེན་ན་ སེལ་འཐུ་འབད།

ཁྱོད་ཀྱིས་ Insert Database Columns ཌའི་ལོག་ནང་གཞི་སྒྲིག་འབད་ཡོད་པའི་དགའ་གདམ་ཚུ་ སྲུངས་ཡོདཔ་དང་ཤུལ་ལས་ཌའི་ལོག་འདི་འབོད་བརྡ་འབད་བའི་སྐབས་ལུ་ཤུགས་ལྡན་སྦེ་སྡོད་འོང་། སྲུང་བའི་ལས་སྦྱོར་འདི་གནད་སྡུད་གཞི་རྟེན་གྱི་རང་དབང་ཨིནམ་དང་ དེ་གིས་ གནད་སྡུད་གཞི་རྟེན་མང་མཐའ་ ༥ དེ་ཅིག་གི་དགའ་གདམ་ཚུ་དྲན་ཐོ་བཞག་ཚུགས།

གནད་སྡུད་འདི་ག་དེམ་ཅིག་འབད་ ཐིག་ཁྲམ་སྦེ་བཙུགས་ཡོད་པ་ཅིན་ ཐིག་ཁྲམ་གྱི་རྒྱུ་དངོས་ཚུ་ ཡིག་ཆ་ནང་གནད་སྡུད་དང་གཅིག་ཁར་མི་སྲུངམ་ཨིན། ཁྱོད་ཀྱིས་ ཐིག་ཁྲམ་རྩ་སྒྲིག་འབད་ནི་གི་དོན་ལུ་ རང་བཞིན་རྩ་སྒྲིག་སེལ་འཐུ་འབད་ཡོད་པ་ཅིན་ LibreOffice གིས་ རྩ་སྒྲིག་ཊེམ་པེལེཊི་གི་མིང་འདི་དྲན་ཐོ་བཞག་འོང་། དེ་ལས་ཊེམ་པེལེཊི་འདི་ ཁྱོད་ཀྱིས་ལོག་སྟེ་ར་གནད་སྡུད་འདི་ དགའ་གདམ་ཚུ་བསྒྱུར་བཅོས་མ་འབད་བར་དུ་ཐིག་ཁྲམ་སྦེ་བཙུགས་ཡོད་པ་ཅིན་ རང་བཞིན་གྱིས་ལག་ལེན་འཐབ་བཏུབ་ཨིན།